**KONKURSA**

**“Nodarbība par dabai draudzīgu rīcību – “Dabā ejot. Ko atnesi, to aiznes!””**

**NOLIKUMS**

**Konkursa organizētājs:** Dabas aizsardzības pārvalde.

**Konkursa tēma:** Nodarbība par dabai draudzīgu rīcību – “Dabā ejot. Ko atnesi, to aiznes!”.

**Konkursa mērķis:** Veicināt metodikas izmantošanu vispārējo izglītības iestāžu mācību darbā, lai pilnveidotu skolēnu zināšanas un izpratni par dabas lietām – dabai draudzīgas uzvedības principiem un atkritumu negatīvo ietekmi uz dabas daudzveidību.

**Konkursa dalībnieki:** izglītības iestāžu 1.-12.klašu skolēni kopā ar saviem pedagogiem.

**Konkursa norise:**

1. Skolotājs novada mācību stundu (abas daļas – gan iekštelpā, gan ārā), kurā tiek izmantota metodika par dabā draudzīgu rīcību.
2. Klases pārstāvis īsā video vai fotoreportāžas veidā fiksē nodarbības norisi.
3. Skolēni klasē pārrunā nodarbībā piedzīvoto un noformulē vēstījumu par to, kādas ir galvenās atziņas un ieguvums no šīs nodarbības.
4. Līdz **2022. gada 20. maijam plkst. 24:00** sociālajā tīklā “Facebook” klases pārstāvis (skolotājs vai skolēns) vai mācību iestāde publicē ziņu, kurā ietverts:

- video vai fotoreportāža, kas atspoguļo nodarbības norisi;

- informācija par skolu un klasi, kas piedalās konkursā;

- klases viedoklis par to, kādas ir šīs nodarbības galvenās atziņas un ieguvumi (3 līdz 6 teikumi);

- pievienots tēmturis (hashtag): #koatnestoaiznes

**NB!** Lai piedalītos balvu izlozē, publicētajā ziņā jābūt ietvertām visiem augstāk minētajiem punktiem, arī tēmturim.

**Apbalvošana:** Konkursam noslēdzoties, tiks izlozētas trīs laimīgās klases, kuru audzēkņiem būs iespēja kopā ar Āpsi doties dabas izzinošā nodarbībā kādā no īpaši aizsargājamajām dabas teritorijām vai uz Līgatnes dabas takām. Konkursa uzvarētāji tiks paziņoti Dabas aizsardzības pārvaldes “Facebook” lapā <https://www.facebook.com/dabasparvalde>. Balvu varēs izmantot līdz 2022.gada 31.decembrim.

Papildu informāciju par konkursu var saņemt pie Dabas aizsardzības pārvaldes Komunikācijas un dabas izglītības nodaļas komunikācijas speciālistes Ievas Līnes, e-pasts ieva.line@daba.gov.lv, tālrunis 29251858.